Χρήστος Θηβαίος (πολιτικός)

Ο Χρήστος Θηβαίος (Ιστιαία, 1901 - Αθήνα, 27 Οκτωβρίου 1958) του Γεωργίου, ήταν Έλληνας νομικός και πολιτικός, ο οποίος διετέλεσε υπουργός Οικονομικών. 
 Βιογραφία 
Γεννήθηκε το 1901 και καταγόταν από αγροτική οικογένεια. Σπούδασε Νομικά στο Πανεπιστήμιο της Αθήνας έως το 1923 και άσκησε το επάγγελμα του δικηγόρου.

Εξελέγη για πρώτη φορά βουλευτής Ευβοίας με το Λαϊκό Κόμμα στις εκλογές του 1946 με 7.656 ψήφους.Πολιτευτές των εκλογών του 1946 Μετά ανεξαρτητοποιήθηκε και στις 7 Ιουλίου 1951 κατέλαβε την έδρα στην Εύβοια του Αντώνιου Κακαρά μετά την παραίτηση του τελευταίου. Εντάχθηκε μετά στην ΕΡΕ, με την οποία εξελέγη βουλευτής Αθηνών στις εκλογές του 1956.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 66, αρ. 363).

Από το 1953 έως το 1954 ήταν διοικητής του ΙΚΑ.Διατελέσαντες διοικητές του ΙΚΑ , ανάκτηση 9-1-2016.
Χρημάτισε υπουργός Οικονομικών στην κυβέρνηση Καραμανλή από τις 29 Φεβρουαρίου 1956 έως τις 5 Μαρτίου 1958. Πέθανε σε ηλικία 57 ετών το 1958.Κωνσταντίνου Μ. Δάρα, Χρίστος Γ. Θηβαίος, Αρχείο Ευβοϊκών Σπουδών, τόμος ΣΤ΄, σελ. 1.

Συνέγραψε επιστημονικές εργασίες, όπως "Περί εκτελέσεως κατά δήμων και κοινοτήτων", "Περί του δικαίου της νομής" (3 τόμοι), "Η Διοίκησις των Επικοίνων" και "Ελληνικόν Γεωργικόν Δίκαιον".

Αναφορές

Κατηγορία:Βουλευτές Ευβοίας
Κατηγορία:Βουλευτές Αθηνών
Κατηγορία:Έλληνες υπουργοί Οικονομικών
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Διοικητές του ΙΚΑ